Hi Folks!    Da bini wieder emal!  Han oi mal wieder welle chli vo mim Läbä verzelle. Aso, es lauft ja immer öppis. Letscht Wuche isch d Annina mit em Nani und em Grosi in Bellaria / Italie gsi und ich han mal s Mami und de Papi ganz ellei für mich gha! Wow, han ich das gnosse!!! Han d  Annina nur gad öppe 10 Minute vermisst! Wo sie denn hei cho isch, hani mi zwar scho gfroit, aber s Mami und de Papi händ gseit, sie heged mich 2 Täg wieder müesse alehre, wies so lauft bi ois (??? han nur so ta, wie immer... die sind s sich eifach nüme gwöhnt gsi... schnöd mis Problem!)    Janu, jetzt widme ich mich wieder minere Liideschaft:  !!!AUTOS!!!!  Chasch mich imfall fröge - ich känn jedes Auto:  Mässedes, Maselati, Toyota, Beamee (BMW), Zitälone (Citroen), Pöscho-Loi,  Audi, Bolbo (Volvo), Skoda, Subalu, Falomeo (Alpha Romeo)...  You point it - I name it!!!  Ich bin am liebste chli dusse und luege irgendwo d Autos a. Und wenns rägnät, denn spieli halt i de Stube mit mine Autos. Ich tues milimetergenau und schön i regelmässige abständ parkiere (de Papi seit, mir cheng mer denn d Autoprüefig mal schänkä, ich cheng jetzt scho besser parkiere als s Mami).  Und all fröged mich immer, öb ich lieber es Schwöschterli oder en Brüeder het. Aber ihr chönd mers glaube -  ich hett lieber nomol es Auto!!!    Also, bruummmm, mues min BobbyCar go umparkiere, er chunt mim Traktor in Weg....    en liebe Gruess vom  Yannis